
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 13857 (1) 


Παράταση ισχύος της από 5.5.85 Σ.Σ.Ε. των εργατοτεχνιτών κατα¬ 
σκευής ελαστικών αυτοκινήτων και λοιπών συναφών κατασκευών, 
εξ ελαστικού όλης της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 

Έχοντας υπόψη: 

Ί. Τις διατάξεις του άρθρου 4 του Ν. 3239/55. 

2. Την 96944/87 (ΦΕΚ 551/Β/20.10.87) απόφαση του Υπουρ¬ 
γού Εργασίας «Μεταβίβαση αρμοδιοτήτων του Υπουργού Εργασίας και 


εξουσία υπογραφής στους Γενικό Γραμματέα, κ.λπ.». 

3. Τη σχετική καταγγελία από 10.3.88 της Ομοσπονδίας Εργατοϋ¬ 
παλλήλων Χημικής Βιομηχανίας Ελλάδος που επιδόθηκε στο Υπουρ¬ 
γείο Εργασίας με το 12278/10.3.88 έγγραφο. 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, κατά τη συνεδρίαση της 28 Απριλίου 1988, αποφασί¬ 
ζουμε: 

Αναστέλλουμε μέχρι 10 Νοεμβρίου 1988 την επέλευση των έννομων 
αποτελεσμάτων της καταγγελίας της από 5.5.85 Σ.Σ.Ε. των εργατο- 
τεχνιτών κατασκευής ελαστικών αυτοκινήτων και λοιπών συναφών κα¬ 
τασκευών εξ ελαστικού όλης της Χώρας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Μαΐου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- ♦- 

Αριθ. 13766 (2) 

Κήρυξη υποχρεωτικής της 6/88 απόφασης του ΔΔΔΔ Αθηνών για τους 

όρους αμοιβής και εργασίας του προσωπικού γραφείων και των 

Γραμματέων των κάθε είδους και μορφής επιχειρήσεων όλης της 

Χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡ. ΕΡΓΑΣΙΑΣ 
Έχοντας υπόψη: 

α) Τις διατάξεις της παρ. 2 του άρθρου 5 του Ν. 3239/55. 

β) Τη γνωμοδότηση του, σύμφωνα με το άρθρο 28 του Ν. 3239/55 
Ανωτάτου Συμβουλίου Εργασίας, που έχει ληφθεί στη συνεδρίαση αυ¬ 
τού της 28.4.88. 

γ) Την 6/88 απόφαση του ΔΔΔΔ Αθηνών. 

δ) Την 96944/87 απόφαση του Υπουργού Εργασίας «περί μεταβί¬ 
βασης αρμοδιοτήτων και εξουσίας υπογραφής στους Γεν. Γραμματέα, 
Ειδ. Γραμματείς, κ.λπ.» (ΦΕΚ 551/Β/20.10.87), αποφασίζουμε: 

1. Κηρύσσουμε υποχρεωτική την 6/88 απόφαση του ΔΔΔΔ Αθηνών, 
που αφορά τους όρους αμοιβής και εργασίας του προσωπικού γραφείων 
και γραμματέων των κάθε είδους και μορφής επιχειρήσεων όλης της 
Χώρας για όλους τους εργαζόμενους και εργοδότες του Κλάδου. 

2. Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Μαΐου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 13765 (3) 

Παράταση ισχύος της 3/86 απόφασης του ΔΔΔΔ Πειραιά για τους 

όρους αμοιβής και εργασίας των οδηγών αυτοκινήτων Δασικών 

Υπηρεσιών του Υπουργείου Γεωργίας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 3 του άρθρου 5 του Ν. 3239/55. 

2. Την κοινοποιηθείσα σε μας γραπτή δήλωση καταγγελίας της ανα- 
φερόμενης στο θέμα διαιτητικής απόφασης. 

3. Τη σχετική γνωμοδότηση του Ανωτάτου Συμβουλίου Εργασίας, 
πού έχει ληφθεί στη συνεδρίαση αυτού της 28.4.88. 

4. Την 96944/87 απόφαση του Υπουργού Εργασίας «περί μεταβί¬ 
βασης αρμοδιοτήτων και εξουσίας υπογραφής στους Γεν. Γραμματέα, 
Ειδ. Γραμματείς, κ.λπ.» (ΦΕΚ, 551/Β/20.10.87), αποφασίζουμε: 

Αναστέλλουμε επί όμηνο χρονικό διάστημα, δηλαδή μέχρι 10.11.88 
την επέλευση των έννομων αποτελεσμάτων από την καταγγελία της 
αριθ. 3/86 απόφασης του ΔΔΔΔ Πειραιά που αφορά τους όρους αμοι¬ 
βής και εργασίας των οδηγών αυτοκινήτων Δασικών Υπηρεσιών του 
Υπουργείου Γεωργίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Μαΐου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 


Αριθ. 13544 (4) 

Κήρυξη εκτελεστής της 16/88 απόφασης του ΔΔΔΔ Αθηνών που 
αφορά ερμηνεία των παρ. 2 και 8 της 174/82 απόφασης του ΔΔΔΔ 
Αθηνών περί των όρων αμοιβής και εργασίας των καθηγητών-φρο¬ 
ντιστηρίων ξένων γλωσσών όλης της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με το Ν.Δ. 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσίας υπογραφής στους Γεν. Γραμ¬ 
ματέα, Ειδ. Γραμματείς, κ.λπ.» (ΦΕΚ 551/Β/20.10.87), αποφασί¬ 
ζουμε: 

Κηρύσσουμε εκτελεστή τη 16/88 απόφαση του ΔΔΔΔ Αθηνών που 
εκδόθηκε για να επιλύσει τη συλλογική διαφορά εργασίας που δημιουρ- 
γήθηκε ανάμεσα στους: 1. Πανελλήνια Ομοσπονδία Ιδιοκτητών Φροντι¬ 
στηρίων ξένων γλωσσών. 2. Σύνδεσμο φροντιστηριαρχών, ξένων γλωσ¬ 
σών Βορείου Ελλάδος αφενός και στην Ομοσπονδία ιδιωτικών εκπαι¬ 
δευτικών λειτουργών Ελλάδος αφετέρου με την οποία ερμηνεύονται οι 
παρ. 2 και 8 της 174/82 απόφασης του ΔΔΔΔ Αθηνών, περί των όρων 
αμοιβής και εργασίας των καθηγητών φροντιστηρίων ξένων γλωσσών 
όλης της Χώρας της οποίας το περιεχόμενο έχει ως εξής: 

Επειδή, σύμφωνα με το άρθρο 15 παράγραφος 2 του Ν. 3239/55 
όπως τροποποιήθηκε με την παράγραφο 7 του άρθρου 10 του Ν.Δ. 
3755/57, τα Διοικητικά, Διαιτητικά Δικαστήρια δύνανται οποτεδή¬ 
ποτε να επιλαμβάνονται διένεξης η οποία παραπέμπεται σ’ αυτά από το 
Υπουργείο Εργασίας χωρίς να τηρείται η καθοριζόμενη από το Νόμο 
προδικασία παραπομπής για ερμηνεία υφισταμένων όρων συλλογικής 
συμβάσεως ή αποφάσεως διαιτησίας ή Υπουργικών Αποφάσεων. 

Καθώς όμως έχει κριθεί η εξουσία αυτή, που παρασχέθηκε στα Διοι¬ 
κητικά Διαιτητικά Δικαστήρια με τις παραπάνω διατάξεις για ερμηνεία 
όρων συλλογικών συμβάσεων ή διαιτητικών αποφάσεων εκτελείται με 
την προϋπόθεση ότι η διάταξη που είναι για ερμηνεία να είναι ασαφής 
και διφορούμενη ώστε να γίνεται αναγκαία η διευκρίνηση της βουλή- 
σεως του οργάνου εκείνου από το οποίο θεσπίστηκε και πρέπει να περιο¬ 
ρίζεται μόνο στην ερμηνεία. 

Με τις διατάξεις της 174/1982 αποφάσεως του Δικαστηρίου τούτου 
(που επικύρωσε την 163/1982 απόφαση του ΠΔΔΔ Αθηνών), των 
οποίων ζητείται η ερμηνεία κατ’ άρθρο 15 παρ. 2 του Ν. 3239/55 με 
το 10392/14.1.1988 έγγραφο του Υπουργού Εργασίας, ορίζεται στην 
παράγραφο 2 ότι «Τα κατώτατα όρια αποδοχών των μισθωτών που 
υπάγονται στη ρύθμιση της ίδιας απόφασης καθορίζονται α) για τους 
αμοιβόμενους με μηνιαίο μισθό και για ΐ8ωρη εβδομαδιαία απασχό¬ 
ληση σε 13.910 δρχ., β) για τους αμοιβόμενους με ωρομίσθιο σε 186 
δραχμές για κάθε ώρα απασχόλησης και γ) για εβδομαδιαία απασχό¬ 
ληση πέρα των 18 ωρών θα καταβάλλεται το οριζόμενο ωρομίσθιο από 


την αμέσως πιό πάνω περίπτωση β και στις παραγράφους 8 και 9 ότι 
«για τον υπολογισμό της ΑΤΑ το εκάστοτε αρμοδίως οριζόμενο ποσοστό 
μεταβολής του δείκτη τιμών καταναλωτή θα κλιμακώνεται ανάλογα με 
το ύψος των μηνιαίων αποδοχών των μισθωτών κατά τις προβλεπόμε- 
νες διακρίσεις και κατά την πρώτη εφαρμογή για τον υπολογισμό της 
ΑΤΑ, που θα αρχίσει αυτόματα στις 2.8.1982 θα ληφθούν υπόψη οι 
αποδοχές της 1ης Αυγούστου 1982, όπως αυτές καθορίζονται στην πιό 
πάνω παράγραφο 2 καθώς και το διορθωτικό ποσό που χορηγήθηκε 
από 1.8.1982 με την παράγραφο 6 της ίδιας απόφασης. 

Από την κατηγορηματική πιό πάνω διατύπωση ως προς τον υπολο¬ 
γισμό της ΑΤΑ κατά την οποία για αποδοχές ή τμήμα αποδοχών μέχρι 
35.000 δρχ. θα υπολογίζεται ολόκληρο το ποσοστό μεταβολής του δεί¬ 
κτη τιμών καταναλωτή στις αποδοχές που καθορίζονται στην παρά¬ 
γραφο 2 της ίδιας απόφασης, ήτοι 13.910 δραχμές το μήνα με 18ωρη 
εβδομαδιαία απασχόληση ή 186 δρχ. για κάθε ώρα απασχόλησης για 
όσους αμοίβονται με ωρομίσθιο, προκύπτει κατά την πλειοψηφίσασα 
γνώμη του Δικαστηρίου με σαφήνεια, χωρίς να καταλείπεται κανένα 
κενό σημείο ή αμφισβήτηση, ότι για τον υπολογισμό της ΑΤΑ το ποσο¬ 
στό μεταβολής του δείκτη τιμών καταναλωτή θα υπολογίζεται ολό¬ 
κληρο στις μηνιαίες πιό πάνω αποδοχές εφόσον αυτές δεν υπερβαίνουν 
τις 35.000 δρχ. 

Το γεγονός ότι οι αποδοχές αυτές, μηνιαίος μισθός ή ωρομίσθιο που 
είναι αντίστοιχο προς το μηνιαίο μισθό, προβλέπονται για απασχόληση 
που είναι μικρότερη των 40 ή 30 ωρών την εβδομάδα, δεν μπορεί να 
θεμελειώσει την άποψη ότι οι αποδοχές αυτές προβλέπονται και αφο¬ 
ρούν μειωμένη απασχόληση, κάθε εβδομάδα ή ημέρα, οπότε θα πρέπει 
για τον υπολογισμό της ΑΤΑ να λαμβάνονται ανάλογα ποσά που αντι¬ 
στοιχούν σε μειωμένη απασχόληση με βάση 40 ώρες ή 30 ώρες εβδο¬ 
μαδιαία απασχόληση. Η άποψη αυτή έρχεται σε αντίθεση με τη σαφή 
και κατηγορηματική πιό πάνω διάταξη (παράγραφοι 8 και 9). Επί 
πλέον, ας σημειωθεί ότι σε αντίθεση με την πιό πάνω ρύθμιση για τον 
υπολογισμό της ΑΤΑ, με την παράγραφο 6 της ίδιας απόφασης προβλέ- 
φθηκε διαφορετική ρύθμιση για τον υπολογισμό του διορθωτικού ποσού, 
την οποία όμως η απόφαση δε θέλησε να ακολουθήσει για τον υπολογι¬ 
σμό της ΑΤΑ αλλά αντίθετα με την κατηγορηματική διατύπωση των 
παραγράφων 8 και 9 έμμεσα απέκλεισε. 

Σύμφωνα" με τα προεκτειθέμενα οι πιό πάνω διατάξεις της 174/82 
απόφασης του Δικαστηρίου τούτου είναι σαφείς και δεν χρήζουν ερμη¬ 
νείας και επομένως το αίτημα του Υπουργού Εργασίας για ερμηνεία 
των διατάξεων αυτών, που υποβλήθηκε με το πιό πάνω έγγραφο, πρέ¬ 
πει να απορριφθεί κατά την πλειοψηφίσασα γνώμη του Δικαστηρίου. 
ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει το αίτημα του Υπουργού Εργασίας για ερμηνεία των δια¬ 
τάξεων των παραγράφων 2 και 8 της 174/1982 απόφασης του Δικα¬ 
στηρίου τούτου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Μαΐου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

-♦- 

Αριθ. 13858 (5) 

Παράταση ισχύος της από 14.5.82 Σ.Σ.Ε. των εργατοτεχνιτών κοπής, 

μεταφοράς και συσκευασίας υαλοπινάκων της Ανώνυμης Ελληνικής 

Εταιρείας Χημικών Προϊόντων και Λιπασμάτων. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡ. ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την 96944/87 (ΦΕΚ 551/Β/20.10.87) απόφαση του Υπουρ¬ 
γού Εργασίας «Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα, κ.λπ.). 

3. Τη σχετική καταγγελία από 7.3.88 της Ένωσης Εργατοτεχνιτών 
Κοπής - Συσκευασίας και Μεταφοράς Υαλοπινάκων Εταιρείας Λιπα¬ 
σμάτων που επιδόθηκε στο Υπουργείο Εργασίας με το 1788/7.3.88 
έγγραφο. 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, κατά την συνεδρίαση της 28 Απριλίου 1988, αποφασί¬ 
ζουμε: 

Αναστέλλουμε μέρι 7 Νοεμβρίου 1988 την επέλευση των έννομων 
αποτελεσμάτων της καταγγελίας της από 14.5.82 Σ.Σ.Ε. των εργατο- 
τεχνιτών κοπής μεταφοράς και συσκευασίας υαλοπινάκων της Ανώνυ¬ 
μης Ελληνικής Εταιρείας Χημικών Προϊόντων και Λιπασμάτων. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2579 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Μαΐου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- ♦ -- 

Αριθ. Α3β/οικ. 6270 (6) 

Μετατροπή θέσεων κλάδου γιατρών Ε.Σ.Τ. στο Νομαρχιακό-Γενικό 
Νοσοκομείο Καρδίτσας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ. ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας» (ΦΕΚ 143/Α/83). 

2. Την κατά τις διατάξεις της παρ. 2 του άρθρου 46 του Ν. 1397/83 
σύμφωνη γνώμη του Κεντρικού Συμβουλίου Υγείας (ΚΕ.Σ.Υ.), όπως 
διατυπώνεται στην αρ. 12/51ης Ολομ./17.12.87 απόφασή του. 

3. Την αρ. 2389/13.2.87 απόφαση του Πρωθυπουργού και του 
Υπουργού Οικονομικών «ανάθεση αρμοδιοτήτων στον Υφυπουργό Οι¬ 
κονομικών» (ΦΕΚ 81/Β/87). 

4. Την αρ. 37/10.11.87 απόφαση του Διοικητικού Συμβουλίου του 
Νομαρχιακού Γενικού Νοσοκομείου Καρδίτσας, αποφασίζουμε: 

Οι θέσεις κλάδου γιατρών Ε.Σ.Υ. που έχουν συσταθεί για το Νομαρ¬ 
χιακό Γενικό Νοσοκομείο Καρδίτσας με την αρ. Α3β/3173/86 (ΦΕΚ 
115/Β/86) κοινή απόφαση, για την κάλυψη των αναγκών των Κ.Υ. 
του Νομού μετατρέπονται ως εξής: 

ΕΙΔΙΚΟΤΗΤΑ - ΘΕΣΕΙΣ: 

α. Παθολογία: Η μία (1) θέση Επιμ. Α' σε Επιμ. Α' ή Β'. 
β. Καρδιολογία: Η μία (1) θέση Επιμ. Α’ σε Επιμ. Α’ ή Β'. 
γ. Ορθοπεδική: Η μία (1) θέση Επιμ. Α’ σε Επιμ. Α' ή Β’. 
δ. Οφθαλμολογία: Η μία (1) θέση Επιμ. Α' σε Επιμ. Α’ ή Β'. 
ε. Ακτινοδιαγνωστ.: Η μία (1) θέση Επιμ. Α' σε Επιμ. Α' ή Β’. 
στ. Χειρουργικής: Η μία (1) θέση Επιμ. Β' σε Επιμ. Α' ή Β’. 
ζ. Ω.Ρ.Λ.: Η μία (1) θέση Επιμ. Β’ σε Επιμ. Α’ ή Β'. 
η. Μαιευτ.-Γυν/γία: Η μία (1) θέση Επιμ. Β' σε Επιμ. Α' ή Β’. 
θ. Ψυχιατρική: Η μία (1) θέση Επιμ. Β' σε Επιμ. Α' ή Β'. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 .Μαΐου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ, ΠΡΟΝ, ΚΑΙ ΚΟΙΝ. ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 

-♦“- 

Αριθ. Α3β/οικ. 6269 (7) 

Μετατροπή θέσεων κλάδου γιατρών Ε.Σ.Υ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας» (ΦΕΚ 143/Α/83). 

2. Την κατά τις διατάξεις της παρ. 2 του άρθρου 46 του Ν. 1397/83 
σύμφωνη γνώμη του Κεντρικού Συμβουλίου Υγείας (ΚΕ.Σ.Υ.), όπως 
διατυπώνεται στην αρ. 11/51ης Ολομ./15.2.88 απόφασή του. 

3. Την αρ. 2389/13.2.87 (ΦΕΚ 81/Β/87) απόφαση του Πρωθυ¬ 
πουργού και του Υπουργού Οικονομικών «ανάθεση αρμοδιοτήτων στον 
Υφυπουργό Οικονομικών». 

4. Την γνώμη των Διοικητικών Συμβουλίων όπως διατυπώνεται 
αντίστοιχα στις παρακάτω αποφάσεις τους. 

α.τηναριθμ. 16/20.11.87 τουΝομαρχ. Γεν. Νοσ/μείου Άργους, 
β. την αρ. 11/23.10.87 του Νομαρχ. Γεν. Νοσ/μείου Λαμίας, απο¬ 
φασίζουμε: 

1. Η μία (1) θέση με βαθμό Επιμελητή Β’ κλάδου γιατρών Ε.Σ.Υ. 
ειδικότητας Αιματολογίας ή Μικροβιολογίας για το Αιματολογικό Ερ¬ 
γαστήριο που έχει συσταθεί για το Νομαρχιακό Γ ενικό Νοσοκομείο Άρ¬ 
γους με την αρ. Α3β/7070/4.6.84 (ΦΕΚ 382) κοινή απόφσαη, ανα¬ 


βαθμίζεται σε θέση Επιμελητή Α’. 

2. Η μία (1) θέση με βαθμό βοηθού ειδικότητας Οδοντιατρικής που 
έχει συσταθεί για το Κ.Υ. Δομοκού στο Νομαρχιακό Γενικό Νοσοκομείο 
Λαμίας με την αρ. Α3α/οικ. 6609/86 (ΦΕΚ 233/Β/86) αναβαθμίζε¬ 
ται σε θέση Δ/ντή, 

Με την απόφαση προκήρυξης'μπορεί κάθε φορά να καθορίζεται σειρά 
προτεραιότητας.της ειδικότητας για τη συμπλήρωση της παραπάνω θέ- 
σης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. · ' ... - 

Αθήνα, 3 Μαΐου 1988 

. ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 

- 4 - 

Αριθ. Α3β/οικ. 6275 (8) 

Σύσταση (48) θέσεων ειδικευόμενων γιατρών σε Νοσηλευτικά Ιδρύ¬ 
ματα. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 παρ. ΙτουΝ. 1397/83 (ΦΕΚ 143/ 
Α/83) «Εθνικό Σύστημα Υγείας» . 

2. Την αρ. 846/17.12.87 πράξη του Υπουργού Προεδρίας της Κυ¬ 
βέρνησης. 

3. Την αρ. 14/50ης ολομ. 19.11.87 απόφαση του Κεντρικού Συμ¬ 
βουλίου Υγείας (ΚΕ.Σ.Υ.). 

4. Την αρ. 2389/13.2.87 (ΦΕΚ 81/Β/87) απόφαση του Πρωθυ¬ 
πουργού και του Υπουργού Οικονομικών «ανάθεση αρμοδιοτήτων στον 
Υφυπουργό Οικονομικών». 

5. Τις ανάγκες των Νοσηλευτικών Ιδρυμάτων, στα πλαίσια του 
Ε.Σ.Υ., αποφασίζουμε: 

Συνιστώνται και προστίθενται αντίστοιχα στον Οργανισμό των παρα¬ 
κάτω Νοσηλευτικών Ιδρυμάτων της Χώρας, οι παρακάτω θέσεις ειδι- 
κευομένων γιατρών. 

1. Νοσηλευτικό Ίδρυμα Μετοχικού Ταμείου Στρατού (ΝΙΜΤΣ) 
α. Μία (1) θέση ειδικότητας Ρευματολογίας 

β. Δύο (2) θέσεις ειδικότητας Πνευμονολογίας 
γ. Δύο (2) θέσεις ειδικότητας Γαστρεντερολογίας 

2. Νομαρχιακό Γενικό Νοσ/μείο Πάτρας «Καραμανδάνειο» 

Μία (1) θέση ειδικότητας Γεν. Χειρουργικής 

3. Νομαρχιακό Γεν. Νοσ/μείο Κεφαλλονιάς 
Δύο (2) θέσεις ειδικότητας Παθολογίας 

4. Θεραπευτήριο «ΠΟΛΥΚΛΙΝΙΚΗ» Αθηνών 
α. Μία (1) θέση ειδικότητας Ενδοκρινολογίας 
β: Δύο (2) θέσεις ειδικότητας Παθολογίας 

5. Νομαρχιακό Γεν. Νοσ/μείο Δράμας 

α. Τρεις (3) θέσεις ειδικότητας Ουρολογίας 
β. Δύο (2) θέσεις ειδικότητάς Ωτορ/γίας 
γ. Δύο (2) θέσεις ειδικότητας Παθολογίας 
δ. Μία (1) θέση ειδικότητας Παιδιατρικής 

6. Νομαρχιακό Γενικό Νοσ/μείο Αγίου Νικολάου Κρήτης 
α. Δύο (2) θέσεις ειδικότητας Παθολογίας 

β. Δύο (2) θέσεις ειδικότητας Παιδιατρικής 
γ. Δύο (2) θέσεις ειδικότητας Χειρουργικής 
δ. Δύο (2) θέσεις ειδικότητας Μαιευτικής - Γυναικολογίας 

7. Νομαρχιακό Γενικό Νοσοκομείο Χανιών 

α. Τρεις (3) θέσεις ειδικότητας Οφθαλμολογίας 

β. Μία (1) θέση ειδικότητας Παιδιατρικής 

γ. Δύο (2) θέσεις ειδικότητας Ωτορινολαρυγγολογίας 

8. Περιφερειακό Γενικό Νοσ/μείο Θεσ/κης «ΙΠΠΟΚΡΑΤΕΙΟ» 
Δύο (2) θέσεις ειδικότητας Παιδοψυχιατρικής 

9. Νομαρχιακό Γενικό Νοσοκομείο Κρεστένων 
Δύο (2) θέσεις ειδικότητας Παθολογίας 

10. Νομαρχιακό Γενικό Νοσοκομείο Καβάλας 
α. Τρεις (3) θέσεις ειδικότητας Καρδιολογίας 
β. Μία (1) θέση ειδικότητας Οφθαλμολογίας 
γ. Δύο (2) θέσεις ειδικότητας Παιδιατρικής 

11. Νομαρχιακό Γ ενικό Νοσοκομείο Μυτιλήνης 

Δύο (2) θέσεις ειδικότητας Παθολογίας 
12. Περιφερειαικό Γενικό Νοσ/μείο Ηρακλείου 
Τέσσερις (4) θέσεις ειδικότητας Παθολογίας 
Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Μαΐου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 

-♦- 

Αριθ. Α3β/οικ. 6276 (9) 

Σύσταση (9) θέσεων ειδικευόμενων γιατρών σε Νοσηλευτικά Ιδρύματα. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 παρ. 1 του Ν. 1397/83 (ΦΕΚ 143/ 
Α/83) «Εθνικό Σύστημα Υγείας» . 

2. Την αρ. 126/11.3.88 πράξη του Υπουργού Προεδρίας της Κυ¬ 
βέρνησης. 

3. Την αρ. 12/53ης ολομ./15.2.88 του Κεντρικού Συμβουλίου 
Υγείας (ΚΕ.Σ.Υ.). 

4. Την αρ. 2389/13.2.87 (ΦΕΚ 81/Β/87) απόφαση του Πρωθυ¬ 
πουργού και του Υπουργού Οικονομικών «ανάθεση αρμοδιοτήτων στον 
Υφυπουργό Οικονομικών». 

5. Τις ανάγκες των Νοσηλευτικών Ιδρυμάτων, στα πλαίσια του 
Ε.Σ.Υ., αποφασίζουμε: 

Συνιστώνται και προστίθενται αντίστοιχα στον Οργανισμό των παρα¬ 
κάτω Νοσηλευτικών Ιδρυμάτων της Χώρας, οι παρακάτω θέσεις ειδι- 
κευομένων γιατρών. 

1. Περιφερειακό Γενικό Νοσοκομείο Αντικαρκινικό Πειραιά «ΜΕ- 
ΤΑΞΑ» 

Τρεις (3) θέσεις ειδικότητας Ωτορινολαρυγγολογίας 

2. Περιφερειακό Γενικό Νοσοκομείο Αθηνών 
Μία (1) θέση ειδικότητας Φυσικής Ιατρικής 

3. 401 Γ.Σ.Ν.Α. 

Δύο (2) θέσεις ειδικότητας Πνευμονολογίας 

4. Ν.Ι.Μ.Τ.Σ. 

■ Τρεις (3) θέσεις ειδικότητας Νευροχειρουργικής 
Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Μαΐου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 
-♦- 

Αριθ. Α3β/οικ. 6277 (10) 

Σύσταση (13) θέσεων ειδικευόμενων γιατρών σε Νοσηλευτικά Ιδρύ¬ 
ματα. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ, ΚΑΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 παρ. 1 του Ν. 1397/83 (ΦΕΚ 143/ 
Α/83) «Εθνικό Σύστημα Υγείας». 

2. Την αρ. 12/26.1.88 πράξη του Υπουργού Προεδρίας της Κυβέρ¬ 
νησης. 

3. Την αρ. 13/51ης ολομ. /17.12.1987 απόφαση του Κεντρικού 
Συμβουλίου Υγείας (ΚΕ.Σ.Υ.). 

4. Την αρ. 2389/13.2.87 (ΦΕΚ 81/Β/87) απόφαση του Πρωθυ¬ 
πουργού και του Υπουργού Οικονομικών «ανάθεση αρμοδιοτήτων στον 
υφυπουργό Οικονομικών». 

5. Τις ανάγκες των Νοσηλευτικών Ιδρυμάτων, στα πλαίσια του 
Ε.Σ.Υ., αποφασίζουμε: 


Συνιστώνται και προστίθενται αντίστοιχα στον Οργανισμό των παρα¬ 
κάτω Νοσηλευτικών ιδρυμάτων της χώρας, οι παρακάτω θέσεις ειδι¬ 
κευόμενων γιατρών: 

1. Περιφερειακό Γενικό Νοσοκομείο Αθηνών «ΛΑΪΚΟ». 

Δύο (2) θέσεις ειδικότητας Ρευματολογίας. 

2. Νομαρχιακό Γενικό Νοσοκομείο Αθηνών «ΕΛΠΙΣ». 

Μία (1) θέση ειδικότητας Οφθαλμολογίας. 

3. Περιφερειακό Γενικό Αντικαρκινικό Νοσ/μείο Πειραιά «ΜΕ- 
ΤΑΞΑ». 

Τέσσερες (4) θέσεις ειδικότητας Ενδοκρινολογίας. 

4. Νομαρχιακό Γενικό Νοσ/μείο - Κέντρο Υγείας Ιεράπετρας. 

Δύο (2) θέσεις ειδικότητας Μικροβιολογίας. 

5. Νομαρχιακό Γενικό Νοσ/μείο Ξάνθης. 

Μία (1) θέση ειδικότητας Οφθαλμολογίας. 

6. Νομαρχιακό Γενικό Νοσοκομείο Κιλκίς. 

Μία (1) θέση ειδικότητας Παθολογίας. 

7. Νομαρχιακό Γενικό Νοσ/μείο Θεσ/κης «ΚΕΝΤΡΙΚΟ». 

Δύο (2) θέσεις ειδικότητας Παθολογοανατομίας. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 3 Μαρτίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 

-♦- 

Αριθ. Α2β/οικ. 2280 (11) 

Αντικατάσταση και συμπλήρωση των διατάξεων της Α2β/οικ. 3983/ 

7.10.87 Υπουργικής Απόφασης (ΦΕΚ. 577) σχετικής με την οργά¬ 
νωση λειτουργία και διοίκησης του ΚΕΘΕΑ». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 1 του Νόμου 1729/87 «Καταπολέμηση της διάδοσης 
των ναρκωτικών, προστασίας των νέων και άλλες διατάξεις». 

2. Το άρθρο 12 του Νομοθετικού Διατάγματος 572/70. 

3. Το άρθρο 16 του Νόμου 1558/85 «Κυβέρνηση και κυβερνητικά 
όργανα». ’ 

4. Το άρθρο 8 του Προεδρικού Διατάγματος 544/77 για τον οργανι¬ 
σμό του Υπουργείου Κοινωνικών Υπηρεσιών. 

5. Την 697/18.5.83 απόφαση Δ.Σ. του Ε.Ο.Π. για την ίδρυση της 
Θεραπευτικής κοινότητας «ΙΘΑΚΗ», αποφασίζουμε: 

Άρθρο 1 

Η παράγραφος 1 του κεφαλαίου «Γ. Γενικές ρυθμίσεις» του άρθρου 1 
της Υπουργικής απόφασης Α2β/οικ. 3983/7.10.87 αντικαθίσταται 
ως εξής: 

Ένταξη μονάδων στο ΚΕΘΕΑ. 

Το ΚΕΘΕΑ αναλαμβάνει τη λειτουργία των μονάδων του «Ειδικού 
Θεραπευτικού προγράμματος για εξαρτημένα από φαρμακευτικές ου¬ 
σίες άτομα» του Υπουργείου Υγείας, Πρόνοιας και Κοινωνικών Ασφαλί¬ 
σεων. 

Για το σκοπό αυτό: 

α) Το Παιδοψυχιατρικό Νοσοκομείο Αθήνας (Π.Ν.Α.) διαθέτει στο 
ΚΕΘΕΑ για περίοδο 30 ετών τις κτιριακές εγκαταστάσεις με τον περι¬ 
βάλλοντα αυτές χώρο και του εξοπλισμό που χρησιμοποιούνται στα 
πλαίσια της λειτουργίας του «Ειδικού Θεραπευτικού προγράμματος για 
εξαρτημένα από φαρμακευτικές ουσίες άτομα» του Υπουργείου Υγείας, 
Πρόνοιας και Κοινωνικών Ασφαλίσεων. Επίσης το διαμέρισμα του 3ου 
ορόφου της οικοδομής της οδού Βαλτετσίου 60, στην Αθήνα. 

β) Ο Εθνικός Οργανισμός Πρόνοιας (Ε.Ο.ΓΙ.) διαθέτει στο ΚΕΘΕΑ 
τους χώρους που εξυπηρετούν σήμερα το ίδιο πρόγραμμα και ειδικώ- 
τερα: 

1) Τον 7ο όροφο οικοδομής στην οδό Βασ. Ηρακλείου 32 στη Θεσσα¬ 
λονίκη. 

2) Τις κατασκηνωτικές εγκαταστάσεις Στομίου Λαρίσης. Οι λεπτο¬ 
μέρειες της διάθεσης των παραπάνω ρυθμίζονται με αποφάσεις των 
Δ.Σ. του Π.Ν.Α. και Ε.Ο.Π. αντίστοιχα. 

Άρθρο 2 

Στο ΚΕΘΕΑ μεταβιβάζεται χωρίς αντάλλαγμα κατά πλήρη κυριό¬ 
τητα, ολόκληρη η έκταση, ο εξοπλισμός και οι κτιριακές εγκαταστάσεις 
της πρώην Παιδόπολης «Άγιος Κων/νος» της περιοχής Σίνδου, που 
χρησιμοποιείται στα πλαίσια λειτουργίας του «Ειδικού Θεραπευτικού 
προγράμματος για άτομα εξαρτημένα από φαρμακευτικές ουσίες». Με 
τη μέριμνα του ΚΕΘΕΑ το άρθρο αυτό μεταγράφεται στα οικεία βιβλία 
μεταγραφών της περιοχής. 

Κατά τα λοιπά ισχύουν οι ρυθμίσεις της Α2β/οικ. 3983/7.10.87 
Τπουργικής Απόφασης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Μαΐου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 
-»- 

Αριθ. 6344 (12) 

Ψήφιση Ο.Ε.Τ. του Β' ΚΑΠΗ ΕΛΕΥΣΙΝΑΣ. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, σε συνδυασμό με 
τις όμοιες του άρθρου 68 του Ν. 1416/84, 

2. Τις διατάξεις του Ν. 1586/86. 

3. Τις όμοιες του ΠΔ.37α/87 και του άρθρου μόνου του ΠΔ 331/ 
83. 

4. Την αριθ. 31/87 απόφαση του Διοικητικού Συμβουλίου του Β' 
ΚΑΠΗ Ελευσίνας και τη 201/87 όμοια του Δημοτικού Συμβουλίου 
Ελευσίνας, με την οποία εκφράζει τη γνώμη του, σχετικά με την ψήφιση 
του ΟΕΥ του Νομικού αυτού Προσώπου. 

5. Το 4/8/16.3.1988 πρακτικό του Υπηρεσιακού Συμβουλίου της 
Νομαρχίας, με το οποίο αποφασίζεται η ψήφιση του ΟΕΥ του Β' ΚΑΠΗ 
Ελευσίνας, αποφασίζουμε: 

Εγκρίνουμε την αριθμ. 31/87 απόφαση του Διοικητικού Συμβουλίου 
Β’ ΚΑΠΗ Ελευσίνας, που αφορά στην ψήφιση τού ΟΕΥ, του Νομικού 
αυτού προσώπου, ως εξής: 

Άρθρο Ιο 

1. Τις υπηρεσίες του Β' ΚΑΠΗ συγκροτούν: 

α) Η Διοικητική Υπηρεσία. 

β) Η Υγειονομική Υπηρεσία. 

2. Η Διοικητική και η Υγειονομική Υπηρεσία συγκροτούνται από τα 
εξής επί μέρους γραφεία: 

α) Διοικητική Υπηρεσία: 

(1) Γραφείο Διοίκησης και Κοινωνικής Πρόνοιας. 

β) Υγειονομική Υπηρεσία 

(1) Γραφείο Φυσιοθεραπείας. 

(2) Γραφείο Επισκεπτριών αδελφών νοσοκόμων. 

(3) Γραφείο Εργοθεραπείας. 

(4) Γραφείο Οικογενειακών Βοηθών. 

Άρθρο 2ο 

Η οργανική σύνθεση και κατάταξη των θέσεων του προσωπικού του 
Β' ΚΑΠΗ Ελευσίνας, ορίζεται ως εξής: 

Α) Διοικητικό Προσωπικό. 

Μία (1) θέση του κλάδου ΤΕ2 Κοινωνικών Λειτουργών, με βαθμούς 
Γ-Α 

Β) Υγειονομικό Προσωπικό 

α) Μία (1) θέση του κλάδου ΤΕ10 Φυσικοθεραπευτών με βαθμούς 
Γ-Α. 

β) Μία (1) θέση του κλάδου ΤΕ6 Επισκεπτριών αδελφών, με βαθ¬ 
μούς Γ-Α. 

γ) Μία (1) θέση του κλάδου ΤΕ18 εργοθεραπευτών με βαθμούς Γ-Α. 

δ) Μία (1) θέση του κλάδου ΥΕ15 Οικογενειακών Βοηθών με βαθ¬ 
μούς Δ-Γ. 

Οι αρμοδιότητες και τα καθήκοντα του προσωπικού των πιό πάνω 
υπηρεσιών, ορίζονται ως εξής: 

Πρόσληψη - Προσόντα - Δικαιώματα προσωπικού. 

Ο τρόπος πρόσληψης και τα τυπικά προσόντα του μόνιμου προσωπι¬ 
κού προβλέπονται από τις διατάξεις του Νόμου 1188/81 «Περί κατα- 
στάσεως προσωπικού ΟΤΑ» όπως συμπληρώθηκε με το Π.Δ. 37α/ 
4.2.87 καιτουΝ. 1735/11.11.87. Τα καθήκοντά τους, τους περιορι¬ 


σμούς, το χρόνο εργασίας την αστική ευθύνη, τα δικαιώματα, τις άδειες, 
τις μεταβολές της υπηρεσιακής κατάστασης, τις ηθικές αμοιβές, τα πει¬ 
θαρχικά αδικήματα, τις ποινές, την ιατροφαρμακευτική και νοσοκο¬ 
μειακή περίθαλψη υπαλλήλων που προβλέπονται από τον Οργανισμό 
αυτό ρυθμίζονται από τις διατάξεις: 

α) Του Ν. 1188/81 «περί κυρώσεως του κώδικος περί καταστάσεως 
προσωπικού ΟΤΑ» ΦΕΚ 204/31.8.1981 τ.Α. 

β) του Ν. 1586/1986 «Βαθμολογική διάρθρωση των θέσεων του 
Δημοσίου, νομικών προσώπων Δημοσίου Δικαίου και των Οργανισμών 
Τοπικής Αυτοδ/σης και άλλες διατάξεις» ΦΕΚ 37/1.4.1986 τ.Α. 

γ) του Ν. 1476/1984 «Διορισμός σε μόνιμες θέσεις του Προσωπικού 
με σχέση εργασίας ιδιωτικού δικαίου, του Δημοσίου, των ΝΠΔΔ και άλ¬ 
λες διατάξεις». ΦΕΚ 136/18.9.1984 ΠΔ και 

δ) στο Προεδρικό Διάταγμα 37α/4.2.1987 «Μερική επέκταση των 
διατάξεων που ισχύουν για τους Δημόσιους υπαλλήλους των άλλων Νο¬ 
μικών προσώπων Δημοσίου Δικαίου και στους υπαλλήλους των Οργα¬ 
νισμών Τοπικής Αυτοδιοίκησης και προσαρμογή διατάξεων στις ρυθμί¬ 
σεις του Ν. 1586/1986. 

Άρθρο 3ο 

Διεξαγωγή Γραφικής Υπηρεσίας 

Για τη διεξαγωγή της εν γένει γραφικής υπηρεσίας του Κέντρου, 
όπως την τήρηση πρωτοκόλλου, αλληλογραφίας, των πρακτικών του 
Διοικητικού Συμβουλίου, την διεξαγωγή της ταμιακής εργασίας, την 
απογραφή και σύνταξη πρωτοκόλλων και εν γένει της Οικονομικής 
Διοικήσεως και Διαχειρίσεως του Κέντρου, είναι δυνατόν ύστερα από 
απόφαση του Δημάρχου Ελευσίνας, τα καθήκοντα ειδικού Γραμματέα 
του Νομικού Προσώπου ν’ ανατίθενται σε τακτικό υπάλληλο του Δήμου 
Ελευσίνας, στον οποίο καταβάλλεται αμοιβή υπερωριακής εργασίας 
σύμφωνα με την ισχύουσα νομοθεσία. 

Άρθρο 4ο 

Αρμοδιότητες και υποχρεώσεις προσωπικού 

Α. ΔΙΟΙΚΗΤΙΚΗ ΥΠΗΡΕΣΙΑ 

Γραφείο Διοίκησης και Κοινωνικής Πρόνοιας 

Όλων των υπηρεσιών του ΚΑΠΗ συντονίστρια είναι η Κοινωνική 
Λειτουργός η οποία έχει τις πιο κάτω αρμοδιότητες και υποχρεώσεις: 

1. Συνεργάζεται με τα μέλη του ΚΑΠΗ με σκοπό να συμβάλλει στην 
αντιμετώπιση τυχόν ψυχολογικών ατομικών ή οικογενειακών προβλη¬ 
μάτων, σεβόμενη την προσωπικότητα, αξιοπρέπεια και τα δικαιώματα 
του μέλους. 

2. Συνεργάζεται με το υπόλοιπο προσωπικό του Κέντρου και έχει την 
ευθύνη του συντονισμού για την εύρυθμη λειτουργία όλων των υπηρε¬ 
σιών του Κέντρου που αποσκοπούν στην εξυπηρέτηση των μελών. 

3. Συνεργάζεται με την Διοίκηση του ΚΑΠΗ και εκτελεί το πρό¬ 
γραμμα τις εντολές και τις οδηγίες της. Την ενημερώνει ανελειπώς για 
τα προβλήματα των μελών του Κέντρου, για την πρόοδο των προγραμ¬ 
μάτων Οικογενειακής βοήθειας, επιμόρφωσης, ψυχαγωγίας κλπ. 

4. Έχει την ευθύνη για την αξιοποίηση των εθελοντώνστα προγράμ¬ 
ματα Οικογενειακής βοήθειας και ψυχαγωγίας καθώς και την παρακο¬ 
λούθηση της πρακτικής άσκησης των σπουδαστών των Σχολών Κοινω¬ 
νικής Εργασίας που τυχόν εκπαιδεύονται στο Κέντρο. 

5. Επικοινωνεί με τους τοπικούς φορείς, με τους παράγοντες της πε¬ 
ριοχής και του Δήμου, τους ενημερώνει και ζητά την συμβολή τους στην 
υλοποίηση των εγκεκριμένων προγραμμάτων για την επίτευξη και επι¬ 
τυχία του σκοπού του ΚΑΠΗ. 

6. Επιλαμβάνεται για την εφαρμογή και υλοποίηση των εγκεκριμέ¬ 
νων από τη Διοίκηση του Κέντρου προγραμμάτων, του τομέα αρμοδιό- 
τητάς της. Οργανώνει τις διάφορες εκδηλώσεις, ψυχαγωγικές, μορφω¬ 
τικές κλπ. στα πλαίσια καλής συνεργασίας με τους τοπικούς φορείς, πα¬ 
ράγοντες και ιδιώτες εθελοντές. Ιδιαίτερα συνεργάζεται και βοηθά τα 
μέλη και τις διάφορες επιτροπές που λειτουργούν στο ΚΑΠΗ. 

7. Οι επιτροπές των διαφόρων τομέων δραστηριότητας του ΚΑΠΗ 
κι αυτές της αυτενέργειας και αυτοδιαχείρισης, ορίζονται από την Διοί¬ 
κηση του Κέντρου σύμφωνα με το άρθρο 5 του κανονισμού «Λειτουρ¬ 
γίας, Διοίκησης και Διαχείρισης του ΚΑΠΗ». Οι επιτροπές αυτές για 
κάθε πρωτοβουλία τους ενημερώνουν προηγούμενως την Διοίκηση του 
Κέντρου και συνεργάζονται μ’ αυτήν και το προσωπικό του ΚΑΠΗ, για 
την επιτυχία τους. Οι επιτροπές έχουν την αποκλειστική ευθύνη για την 
οργάνωση και διαχείρι ση των πρωτοβουλιών τους οι οποίες πρέπει να 
είναι πάντα διαφανείς, να είναι μέσα στους στόχους του Κοινωνικού προ¬ 
γράμματος των ΚΑΠΗ και να μην έχουν πολιτικό και κομματικό χαρα¬ 
κτήρα . 

Η Κοινωνική Λειτουργός συντονίζει και βοηθά τις ατομικές και ομα¬ 
δικές πρωτοβουλίες των μελών καθώς και των επιτροπών που λειτουρ¬ 
γούν στο ΚΑΠΗ ιδιαίτερα βοηθά τις πρωτοβουλίες των επιτροπών 
αντενέργειας και αυτοδιαχείρισης, όταν αυτές έχουν σκοπό το προϊόν 
της δραατηριότητός τους να διατίθεται για τα ψυχαγωγικά κι άλλα 
προγράμματα του ΚΑΠΗ, χωρίς να επεμβαίνει στις πρωτοβουλίες και 
την αυτοδιαχείριση των επιτροπών. 

8. Η Κοινωνική Λειτουργός ερευνά και καταγράφει τα προβλήματα 
όλων των μελών ακόμα και των ηλικιωμένων ατόμων που δεν είναι εγ¬ 
γεγραμμένα μέλη, αλλά κατοικούν στην περιοχή δραστηριότητας του 
Κέντρου. Ενημερώνει την Διοίκηση του ΚΑΠΗ η οποία σε συνεργασία 
και με το υπόλοιπο επιστημονικό προσωπικό του Κέντρου καταρτίζει 
πρόγραμμα επίλυσης αυτών των προβλημάτων στο μέτρο των δυνατο¬ 
τήτων του Κέντρου. 

Το πρόγραμμα αυτό αναλαμβάνουν να υλοποιήσουν οι επιστήμονες 
και το βοηθητικό προσωπικό του Κέντρου, ο καθένας ανάλογα με την 
ειδικότητα και με τον τομέα της ευθύνης του και πάντα μετά από 
έγκριση και οδηγίες της Διοίκησης του ΚΑΠΗ. 

9 . Όλο το επιστημονικό προσωπικό του ΚΑΠΗ μόνιμο ή έκτακτο 
οφείλει να συγκροτείται σε διεπιστημονική ομάδα που θα ανταλάζει από¬ 
ψεις, για τα προβλήματα των ηλικιωμένων και θα εισηγείται προς την 
Διοίκηση του Κέντρου τόσο τα περιστατικά-που έχουν ανάγκη άμεσης 
αντιμετώπισης, όσο και τα λοιπά περιστατικά ώστε να γίνεται πιο σω¬ 
στή και αντικειμενική η σύνταξη των προγραμμάτων περίθαλψης και οι¬ 
κογενειακής βοήθειας. 

Β. ΥΓΕΙΟΝΟΜΙΚΗ ΥΠΗΡΕΣΙΑ 

1. Γραφείο Φυσιοθεραπείας 

Υπηρετεί Φυσιοθεραπευτής ο οποίος σε συνεννόηση με το γιατρό, που 
εκάστοτε εξυπηρετεί το ΚΑΠΗ, εφαρμόζει την φυσιοθεραπευτική 
αγωγή στα μέλη σύμφωνα με την υπόδειξη του γιατρού ή με γραπτή 
εντολή γιατρού ειδικότητας. Επίσης υποχρεούται εφόσον υπάρχει ανά¬ 
γκη, μετά από συνεννόηση με την Διοίκηση του ΚΑΠΗ κι ύστερα από 
υπόδειξη του γιατρού να παρέχει τις υπηρεσίες του και κατ’ οίκον για τα 
μέλη. 

Υποχρεούται να φροντίζει για την συντήρηση, καλή λειτουργία και 
φύλαξη του εξοπλισμού του φυσιοθεραπευτηρίου του Κέντρου καθώς και 
των διαφόρων φαρμάκων ή υλικών που χρησιμοποιεί. Συμμετέχει στην 
διεπιστημονική ομάδα ενημερώνει τη Διοίκηση του Κέντρου και εισηγεί- 
ται για τα περιστατικά της αρμοδιότητάς του. 

2. Γραφείο Επισκεπτριών Αδελφών Νοσοκόμων 

Η Επισκέπτρια Αδελφή: 

α) Βοηθά τον γιατρό κατά τις ώρες λειτουργίας του Ιατρείου. Εκτελεί 
τις εντολές και οδηγίες του που αφορούν τα μέλη του ΚΑΠΗ. 

β) Έχει την ευθύνη για την φύλαξη και διαχείρηση του φαρμακευτι¬ 
κού και εν γένει υγειονομικού υλικού του Κέντρου, φροντίζει για την 
έγκαιρη προμήθεια του απαραίτητου φαρμακευτικού υλικού και του εν 
γένει υλικού κι εξοπλισμού του ιατρείου, παρακολουθεί τις ημερομηνίες 
λήξεως δράσης των φαρμάκων που παραμένουν επί πολύ χρόνο στο 
φαρμακείο του Κέντρου. 

γ) Παρέχει τις υπηρεσίες της στα μέλη που επισκέπτονται το Κέντρο. 

δ) Επισκέπτεται τα μέλη στο σπίτι τους και παρέχει νοσηλευτικές 
φροντίδες και οδηγίες οσάκις κρίνεται αναγκαίο, και αναφέρει στον Για¬ 
τρό τις παρατηρήσεις της, σχετικά με την υγεία των μελών. 

ε) Παρέχει πληροφορίες στα μέλη σχετικά με θέματα ατομικής και 
δημόσιας υγείας. 

στ) Επιλαμβάνεται κάθε θέματος υγείας που αφορά τα μέλη του 
ΚΑΠΗ, συμμετέχει στην διεπιστημονική ομάδα, ενημερώνει την Διοί¬ 
κηση και εισηγείται για θέματα αρμοδιότητάς της. 

Γραφείο Εργοθεραπείας 

Εργοθεραπευτής, ο οποίος έχει πτυχίο Ανωτέρας Σχολής Στελεχών 
Υγείας και Κοινωνικής Πρόνοιας, υπηρετεί τον περισσότερο χρόνο μέσα 
στο Κέντρο φροντίζει για την αξιοποίηση των μελών για δημιουργική 
απασχόληση και παραγωγικό έργο με σκοπό την Οικονομική ενίσχυσή 
τους. Βοηθά τα μέλη για αυτοεξυπηρέτηση και την ανάπτυξη ειδικών 
ενδιαφερόντων. Ιδιαίτερα βοηθά τις ατομικές ή ομαδικές εργασίες και 
δημιουργίες των μελών στις περιπτώσεις που έχουν σαν σκοπό το προϊόν 
ή το έσοδο της εργασίας τους να διατίθεται για τα ψυχαγωγικά και άλλα 
προγράμματα του ΚΑΠΗ. 

Σε εξαιρετικές περιπτώσεις προσφέρει τις υπηρεσίες του σε μέλη που 
είναι καθηλωμένα στο σπίτι και δεν μπορούν να μεταβούν στο ΚΑΠΗ 
ύστερα από τις οδηγίες του γιατρού, της Κοινωνικής Λειτουργού και 
την έγκριση της Διοίκησης του Κέντρου. 

Φροντίζει για την φύλαξη και καλή χρήση των μέσων και υλικών που 


είναι αναγκαία για τη διδασκαλία της εργοθεραπείας. Βοηθά τις επιτρο¬ 
πές αυτενέργειας και αυτοδιαχείρισης σε πρωτοβουλίες του τομέα εργο¬ 
θεραπείας. 

Συμμετέχει στη διεπιστημονική ομάδα του Κέντρου, ενημερώνει την 
Διοίκηση και εισηγείται θέματα του τομέα ευθύνης του. 

4. Οικογενειακή βοηθός 

Προσφέρει τις υπηρεσίες της και εις το σπίτι των μελών για τις περι¬ 
πτώσεις που ζουν μόνοι τους και έχουν ιδιαίτερες ανάγκες βοήθειας. Η 
βοήθεια συνιστάται στην παροχή Υπηρεσιών μέσα στο σπίτι, όπως ελα¬ 
φρό μαγείρεμα, καθαριότητα προμήθεια τροφίμων ή φαρμάκων και διά¬ 
φορες άλλες μικροεξυπηρετήσεις έξω από το σπίτι. Αυτό γίνεται σε εξαι¬ 
ρετικές και μόνο περιπτώσεις και ύστερα από πρόταση της διεπιστημονι¬ 
κής ομάδας, του θεράποντος γιατρού και μετά από έγκριση του Προέ¬ 
δρου του ΚΑΠΗ. 

Επίσης μεριμνά για την καθαριότητα, τον ευπρεπισμό, την θέρμανση 
και αερισμό όλων των χώρων του Κέντρου καθώς για την παρασκευή 
και προσφορά αναψυκτικών, ροφημάτων και γενικά ειδών που δύναται 
να προσφέρει το Κυλικείο του ΚΑΠΗ, στα μέλη. 

Ιδιαίτερα φροντίζει για την καθαριότητα των σερβίτσιων και λοιπού 
εξοπλισμού του Κυλικείου. 

Το πρόγραμμα και το ωράριο απασχόλησης της Οικογενειακής Βοη¬ 
θού εντός ή εκτός του ΚΑΠΗ, ρυθμίζεται από τη Διοίκηση του Κέντρου 
σε συνεννόηση με την διεπιστημονική ομάδα, ανάλογα με τις εκάστοτε 
ανάγκες των μελών. 

Για τον εξοπλισμό (τα επιστημονικά όργανα εργαλεία, μηχανήματα 
σκεύη, φαρμακευτικό υλικό και κάθε είδους αντικείμενο του Κέντρου, 
την ευθύνη της φύλαξης, της συντήρησης και καλής λειτουργίας του, θά 
έχει το επιστημονικό προσωπικό που το χρησιμοποιεί στον τομέα της ευ¬ 
θύνης του, καθώς και το βοηθητικό προσωπικό. 

Οφείλουν δε να τα θέτουν στη διάθεση της Διοίκησης, των μελών και 
των επιτροπών που λειτουργούν στο ΚΑΠΗ ανάλογα με τις λειτουργι¬ 
κές ανάγκες του Κέντρου. 

Το Β' Κέντρο Ανοικτής Προστασίας Ηλικιωμένων του Δήμου Ελευσί¬ 
νας μπορεί να χρησιμοποιηθεί σαν Κέντρο πρακτικής εξάσκησης σπου¬ 
δαστών σχολών Κοινωνικής Εργασίας καθώς επίσης και σπουδαστών 
παραϊατρικών επαγγελμάτων. Την επίβλεψη των σπουδαστών σε κάθε 
τομέα πρακτικής εξάσκησης θα έχει ο επιστήμονας της οινάλογης ειδι¬ 
κότητας. Κάθε τυχόν εθελοντικό προσωπικό ανεξαρτήτου ειδικότητος 
τίθεται στη διάθεση της Διοικήσεως του Κέντρου, που σε συνεργασία με 
την διεπιστημονική ομάδα και τις επιτροπές δραστηριοποιεί και χρησι¬ 
μοποιεί το προσωπικό αυτό σύμφωνα με τις γνώσεις που διαθέτει και τις 
ικανότητές του σε συνδυασμό με τις ανάγκες του Κέντρου και των με¬ 
λών αυτού. Οι υπηρεσίες του πιο πάνω προσωπικού σε συνδυασμό και 
με τις υπηρεσίες του υπηρετούντος στο ΚΑΠΗ προσωπικού μπορούν να 
παρέχονται και σε μη εγγεγραμμένα στο ΚΑΠΗ ηλικιωμένα άτομα που 
διαμένουν στην περιοχή δραστηριότητας του Κέντρου ύστερα από από¬ 
φαση της Διοίκησης του ΚΑΠΗ. 

Θέματα και περιπτώσεις που δεν αναφέροντάι στον παρόντα κανονι¬ 
σμό, ρυθμίζονται από τον Πρόεδρο και το Διοικητικό Συμβούλιο του 
ΚΑΠΗ και τις κείμενες διατάξεις. 

Μέλος του ΚΑΠΗ, που με λόγο ή έργο βλάπει τ’ άλλα μέλη, το προ¬ 
σωπικό ή την Διοίκηση και παρεμποδίζει την ήρεμη και ομαλή λειτουρ¬ 
γία του Κέντρου, διαγράφεται με αιτιολογημένη απόφαση του Δ.Σ. 

Η παρούσα να δημοσιευθεί στην Εφημερίδα της Κυβερνήσεως. 

Αιγάλεω, 25 Απριλίου 1988 
Ο Νομάρχης 
Γ. ΑΝΑΝΙΑΔΗΣ 

Αριθ. Α/1091/26.4.88 (13) 

Έγκριση πρόσληψης προσωπικού στο Ψυχιατρικό Νοσ/μείο Αττι¬ 
κής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 1476/84 άρθρα 8 και 9. 

2. Το Δ2γ/33089/9.12.87 έγγραφο του Υ.Υ.Π. Κ.Α. 

3. Την 31/30.9.87 απόφαση του Δ.Σ. του Ψ.Ν.Α. 

4. Το 21866/21.10.87 έγγραφο του Ψ.Ν.Α., αποφασίζουμε: 

Εγκρίνουμε την 31/30.9.87 απόφαση του Δ.Σ. του Ψ.Ν.Α. που 

αφορά στην πρόσληψη του κάτωθι προσωπικού σύμφωνα με τις διατά¬ 
ξεις του Ν. 993/79 Κεφ. Β' και για χρονικό διάστημα οκτώ (8) μηνών. 

1. Δύο (2) Γυμναστών κατηγορίας ΠΕ. 

2. Δύο (2) Διαιτολόγων κατηγορίας ΠΕ. 

3. Τεσσάρων (4) Κοινωνικών Λειτουργών κατηγορίας ΠΕ. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2583 


4. Εννέα (9) Ψυχολόγων κατηγορίας ΠΕ. 

5. Ενός (1) Βιοχημικού - Χημικού κατηγορίας ΠΕ. 

6. Δεκαπέντε (15) Κοινωνικών Λειτουργών κατηγορίας ΤΕ. 

7. Δύο (2) Τεχνολόγων τροφίμων κατηγορίας ΤΕ. 

Η δαπάνη για την πρόσληψη του ως άνω προσωπικού θα καλυφθεί 
από τον Προϋπολογισμό του Ιδρύματος. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αιγάλεω, 19 Ιανουάριου 1988 
Ο Νομάρχης 

ΓΕΩΡΓΙΟΣ ΑΝΑΝΙΑΔΗΣ 

-♦- 

Αριθ. 6041 (14) 

Έγκριση του ΟΕΤ του Γ' ΚΑΠΗ του Δήμου Πειραιά Ν. Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 12 του Ν. 1188/81 και του άρθρου 171 
του ΠΔ 76/85. 

2. Τις διατάξεις του Ν. 1586/86 και του ΠΔ 37/87. 

3. Την 6/87 απόφαση του Διοικητικού Συμβουλίου του Γ’ ΚΑΠΗ 
του Δήμου Πειραιά και την επ’ αυτής 243/87 απόφαση του Δημοτικού 
Συμβουλίου Πειραιά που αφορά στην ψήφιση του ΟΕΤ του Γ' ΚΑΠΗ. 

4. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86 που διατυπώθηκε στο.1/7/1.2.88 πρακτικό 
αυτού, αποφασίζουμε: 

Εγκρίνουμε την 7/87 απόφαση του Διοικητικού Συμβουλίου του Γ’ 
ΚΑΠΗ Πειραιά και την επ’ αυτής 243/87 απόφαση του Δημοτικού 
Συμβουλίου Πειραιά που αφορούν στην ψήφιση του ΟΕΤ του Γ' ΚΑΠΗ 
ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ 3ου ΚΕΝΤΡΟΥ ΑΝΟΙΚΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ (ΚΑΠΗ) ΔΗΜΟΥ ΠΕΙΡΑΙΑ 

Άρθρο Ιο 

ΣΥΓΚΡΟΤΗΣΗ ΥΠΗΡΕΣΙΩΝ 

Η όλη υπηρεσία του ΚΑΠΗ απαρτίζεται: 

1) Από τη Διοικητική Υπηρεσία και 

2) Από την Υγειονομική Υπηρεσία. 


Άρθρο 2ο 

ΔΙΑΙΡΕΣΗ ΥΠΗΡΕΣΙΩΝ 

Οι Υπηρεσίες του. προηγουμένου άρθρου διαιρούνται στα παρακάτω 
γραφεία: 

1) ΔΙΟΙΚΗΤΙΚΗ ΥΠΗΡΕΣΙΑ 

α) Γραφείο Διοίκησης και Κοινωνικής Πρόνοιας. 

2) ΥΓΕΙΟΝΟΜΙΚΗ ΥΠΗΡΕΣΙΑ 

α) Γραφείο Ιατροφαρμακευτικής περίθαλψης, 
β) Γραφείο Φυσιοθεραπευτικής αγωγής, 
γ) Γραφείο Εργασιοθεραπευτικής αγωγής. 

Άρθρο 3ο 

ΟΡΓΑΝΙΚΗ ΣΥΝΘΕΣΗ & ΔΙΑΒΑΘΜΙΣΗ ΠΡΟΣΩΠΙΚΟΥ 

Οι θέσεις του προσωπικού του ΚΑΠΗ διαρθρώνονται σε κλάδους και 
ειδικές κατηγορίες προσωπικού ως εξής: 

Α. ΠΡΟΣΩΠΙΚΟ ΜΕ ΣΥΜΒΑΣΗ ΔΗΜΟΣΙΟΥ ΔΙΚΑΙΟΥ 
ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
α) Μία (1) θέση κοινωνικού Λειτουργού 
Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. ΚΛΑΔΟΣ ΤΕ10 ΦΥΣΙΟΘΕΡΑΠΕΥΤΩΝ 
α) Μία (1) θέση Φυσικοθεραπευτή 

2. ΚΛΑΔΟΣ ΤΕ6 ΕΠΙΣΚΕΠΤΡΙΩΝ ΑΔΕΛΦΩΝ 

α) Μία (1) θέση επισκέπτριας αδελφής. Σε περίπτωση μη προσέλευ¬ 
σης ενδιαφερομένων για την πλήρωση της ανωτέρω θέσης και αντ’ αυ¬ 
τής προβλέπεται θέση αδελφής νοσοκόμας ΚΛΑΔΟΥ ΤΕ8. 

3. ΚΛΑΔΟΣ ΥΕ15 ΟΙΚΟΓΕΝΕΙΑΚΩΝ ΒΟΗΘΩΝ 
α) Μία (1) θέση οικογ. βοηθού. 

4. ΚΛΑΔΟΣ ΤΕ18 ΕΡΓΟΘΕΡΑΠΕΥΤΩΝ 
α) Μία (1) θέση Εργοθεραπευτή 

5. ΚΛΑΔΟΣ ΠΕ 15 ΓΙΑΤΡΩΝ 

α) Μία (1) θέση γιατρού Φυσικής Ιατρικής και Αποκατάστασης ή γη- 
ρίατρος. 

Σε περίπτωση μη προσέλευσης ενδιαφερομένων για την πλήρωση της 
ανωτέρω θέσης και αντ’ αυτής προβλέπεται θέση Παθολόγου ή άλλης 
ειδικότητας. 

Οι υπηρεσίες γραμματείας και διαχείρισης ανατίθενται σε Δημοτικό 
Υπάλληλο βάσει του άρθρου 109 Ν. 1188/81. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 25 Απριλίου 1988 
Με εντολή Νομάρχη 
Ο Διευθυντής 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





